google/wiki40b huggingface dataset:
Conrad Veidt

Liv og virke

I perioden fra 1916 og til sin død klarte Veidt mesterstykket å spille i mer enn 100 filmer, hvor flere av disse må betraktes som klassikere. En av de største rollene fikk han i filmen Mannen som ler fra 1928, en rolle som senere ble inspirasjonen til Batmans største fiende Jokeren. Veidt medvirket også i Das Land ohne Frauen fra 1929; Tysklands første talefilm.
Conrad Veigt var gift med en jødisk kvinne og betraktet seg selv som jøde med antinazistiske holdninger, noe som førte til at han måtte flykte fra av Tyskland i 1933, siden hans liv sto i fare. Han slo seg ned i England hvor han fortsatte som skuespiller, hvorav tre filmer i regi av Michael Powell må fremheves: Den sorte spion (1939), Contraband (1940) og Tyven i Bagdad (1940). Senere flyttet han til Hollywood og døde av hjerteslag mens han spilte golf i Los Angeles i en alder av 50 år.
Jimmy Armstrong (1901–1977)

Karriere

Armstrong gikk fra Spen Black and White til Chelsea i 1922. Der spilte han 29 kamper, og scoret 9 mål. Han gikk videre til Tottenham i 1927, der han scoret 5 mål på 28 kamper. Etter en kort karriere i Luton Town FC i 1930 avsluttet han sin karriere i Bristol Rovers FC, der han spilte 9 kamper og scoret to mål.
Smalviklere

Utseende

Små viklere (de norske artene med vingespenn 9-12 millimeter). Forvingene er forholdsvis smale, brune med et mer eller mindre tydelig, lyst tverrbånd og noen lyse flekker ved vingespissen.

Levevis

Larvene utvikler seg på løvtrær, der de spinner sammen to blader og lever mellom dem. De voksne viklerne flyr på forsommeren, gjerne om dagen.

Skadedyr

Denne slekten er ikke regnet som skadedyr, da artene er små og uvanlige.

Utbredelse

Slekten er utbredt i Europa og det nordlige Asia.
Prometheus (vulkan)

Prometheus er en aktiv vulkan på Io, en av Jupiters måner, som ligger på halvkulen som vender bort fra Jupiter. Prometheus består av en 28 km bred vulkansk grop kalt Prometheus Patera en 100 km lang lavastrøm, alt omgitt av rødaktig svovel og sirkulær, lys svoveldioksid som stammer fra vulkanskyen. Vulkanen ble først observert på bilder tatt av Voyager 1 i mars 1979. Senere samme år oppkalte Den internasjonale astronomiske union vulkanen etter ildguden Prometheus fra gresk mytologi.
Holtekollen

Historie

Hoppanlegget sto ferdig 27. februar 1943. Det besto av tre hoppbakker, der den største var en 40-metersbakke. Til rennene i årene 1946–48, der blant annet de beste hopperne fra Kongsberg deltok, ble det fraktet snø med tog fra Norge. På slutten av 1940-tallet hadde Birger Ruud bakkerekorden i den største bakken med 36 meter. I et hopprenn med stor internasjonal deltakelse like etter vinter-OL i Oslo i 1952 var det over 30 000 betalende tilskuere i Holtekollen.
Det danske mesterskapet i skihopping ble arrangert i Holtekollen i 1956 og 1960. Til mesterskapet i 1960 hentet man avskrapet is fra Rødovre isstadion som snødekke i hoppbakken. I 1963 ble det arrangert et kombinertrenn i Holte som besto av 10 kilometer langrenn og hopp i den mellomste bakken i Holtekollen.
Hoppanlegget ble opprinnelig bygd av Københavns Skiklub, som ble stiftet i 1938. Holte Idrætsforenings skigruppe ble stiftet i 1955, og drev i praksis hoppbakkene også før klubben overtok dem i juni 1963. Trestillasene i hoppbakkene var da allerede i dårlig forfatning, og de ble revet og brent i 1965.
De neste årene ble det arbeidet med en ny, mindre hoppbakke i Holtekollen. Den nye bakken ble tatt i bruk i desember 1969. 8. februar 1970 ble det igjen arrangert dansk mesterskap i skihopping i Holtekollen. Etter dette ble det bare brukt midlertidig oppsatt stillas i bakken, og først i 1979 ble det igjen arrangert hopprenn i Holtekollen. I et renn med deltakere fra Danmark, Sverige, Norge og Finland ble det satt ny bakkerekord i den forminskede hoppbakken med 11,5 meter. Det ble også arrangert hopprenn i Holtekollen i februar 1980.
Siste gang det ble forsøkt å arrangere hopprenn i Holtekollen var i 1996. Da måtte imidlertid hopprennet avlyses på grunn av snømangel. Det midlertidige stillaset i hoppbakken ble stående og ble brukt som utsiktspunkt til det ble tatt ned igjen i 2006.
Holtekollen brukes i dag (2010) som akebakke.
Artillerigruppe Vanse

Artillerigruppe Vanse (tysk: Artilleriegruppe Vanse) var en tysk artillerigruppe under major Clemens på Kalleeberg som organiserte flere enheter rundt Lista flystasjon. .

Enheter

(Fra vest mot øst)

HKB 21./978 Hitteröy (Hågåsen (Hidra) fort)

4x10,5cm K 332 (f) 16000m
Sted: Ysthus

HKB 22./978 Varnes-fyr (Varnes fort)

4x10,5cm K 332 (f) 16000m
Sted: Vigan

MKB 4./502 Lister (Trihaugodden)

Senere flyttet til MKB 5./503 Nordberg lenger øst
3x15cm Uto C16L/45
Sted: Trihaugodden

MKB 5./503 Nordberg (Nordberg fort)

3x15cm Uto C/16-L/45, 16000m

HKB 23./978 Marka (Marka skyte og øvingsfelt)

6x15cm K 16 22000m
Sted: Marka

HKB 24./978 Farsund (Farsund/Einarsneset, flyttet til Lodshavn)

4x10,5cm K 332 (f) 
Sted: Einarsneset

HKB 24./978 Lodshavn (ex Farsund) (Lodshavn batteri)

4x10,5cm K 332 (f) 16000m
Sted: Loshavn

HKB 25./978 Husvik (Hausvikodden fort)

4x10,5cm K 331 11.500m
2x8,8cm Flk (r) 14.500m
Sted: Hausvigodden
Pneuma (stoisk)

Pneuma (gresk πνεῦμα) er et antikk gresk begrep (se Pneuma) som i stoisk filosofi er et konsept for «livets pust», en blanding av elementene luft (i bevegelse) og ild (som varme). Begrepet har sin opprinnelse hos greske medisinske forfattere som lokaliserte menneskelig vitalitet i pusten, men pneuma som begrep hos stoikere er den aktive, fruktbare prinsippet som organiserer både det individuelle og kosmos. I sin høyeste form utgjører pneuma den menneskelige sjel (psychê), noe som er et fragment av pneuma, noe som igjen er sjelen til Gud (det vil si Zevs). Som en kraft som strukturerer materie eksisterer det selv som livløse objekter.

Pneuma og kosmologi

I stoisk kosmologi eksisterer alt avhengig av to hovedprinsipper som kan ble hverken skapt eller ødelagt: materie som er passivt og uvirksomt, og logos eller guddommelig grunn, som er aktiv og virksom. Chrysippos fra Soli, en stoisk filosof fra 200-tallet f.Kr., betraktet pneuma som logos’ bindemiddel i å strukturere materie, både i det animalske og i den fysiske verden. Pneuma i sin reneste form kan således være vanskelig å atskille fra logos eller «konstruktiv ild» (pur technikon) som driver syklisk utvikling og ødeleggelse av det stoiske kosmos. Når en syklus når sin ende i konflagrasjon (verdensbrann, ekpyrôsis), blir kosmos ren pneuma fra hvor den regenererer seg selv.
Stoikerne oppfattet kosmos som en helhet og som selvstendig hele og eksistens, en levende ting med en egen sjel, materiens sfærisk kontinuum (sammenhengende enhet) holdt sammen av den velordnete makten til Zevs gjennom pneumas årsaksammenheng som gjennomtrenger det. Denne guddommelige pneuma er sjelen i kosmos som forsyner pneuma i dens ulike grader for alt i verden.
Gudlaug

Etymologi

Kvinnenavnet Gudlaug har opprinnelse i norrøne Guðlaug, som er dannet av guðr, «gud», og laug, «dedikert». Gullaug er en norrøn og norsk variant av navnet.
Mannsnavnet Gudlaug har opprinnelse i norrøne Guðlaugr, som var en maskulin form av Guðlaug.

Kjente personer med navnet

Personene i listen er ordnet kronologisk etter fødselsår.
Secret

Tekstene

Alle tekstene på albumet er skrevet av Hamasaki, og reflekterer flere viktige temaet i livet. Hovedtemaet gjennom de fleste sangene er "hemmeligheter og mirakler", noe som er ekstra tydelig i åpningssangen «Not Yet», som overrasker både med melodi og komposisjon. Gjennom denne sangen skal lytteren bli klar over albumets tema og konsept. Hamasaki har bekreftet at du finner flere av hennes personlige hemmeligheter og meninger skjult rundt omkring i tekstene på albumet.
Teksten på låt nummer to, «Until that Day» forteller en blanding av følelser og tanker rundt Ayus personlige liv og karriere som musiker og idol. Hun uttrykker at musikk er alt for henne, at hun vil arbeide med nye verk så lenge det er mulig, både for å være lojal mot sine fans, men også for sin egen del ved å uttrykk sine meninger igjennom musikk og låtskriving. Hun forteller også at noen mennesker har en tendens til å bedømme henne kun etter det de ser på overflaten (media), og at det kun er lytteren av sangene hennes som vet hvem hun egentlig er.
Den tredje låten, og den første singelen på albumet, «Startin'», forteller i hovedsak om hvor viktig det er å ha høy selvtillit og selvkontroll i dagens harde showbiz. Hun forteller at man ikke må sammenligne seg med andre, det finnes kun en av deg, du er nemlig unik og burde heller godta dine egne standarder enn å strebe med å leve opp etter andre. 
«1 Love» er en av de mer populære sangene som ikke ble gitt ut som singel og er kanskje den «hardeste» på albumet. Den forteller om Hamasakis egen selvrespekt. Gjennom denne sangen forteller hun hvorfor hun ikke liker å følge ordre fra andre, det er ikke i hennes natur å følge andre sine standarder og moralske regler. Videre bekrefter hun at personlig kritikk fra mediene mot henne ikke er noe som blir tatt seriøst, man vet selv best hvem man er skriver hun i teksten.
«Jewel» og «Momentum» er kjærlighetssanger, ment til to forskjellige type mennesker, om de kun er venner eller kjærester. «Jewel» tar opp kjærlighet for en person i nåtid, mens «momentum» er mer i nostalgia og forteller om noen i fortiden hun har et sterkt ønske for å se igjen, men som ble tatt fra henne.

Salgslister

«Secret» gikk rett til topps på Oricon weekly charts med over 386,280 solgte kopier i den første uken, hele 160,129 flere kopier solgte enn plass nummer to. Det totale salgstall for «Secret» og singler knyttet til albumet har passert over 1,111,315 kopier solgte i løpet av 2006/2007.
Secret går også for å være Ayus mest suksessfylte album utenfor Japan. Ikke bare toppet «Secret» samtlige Japanske hitlister, men albumet markerte seg som en sterk nummer-1 i land som Taiwan, Singapore, Hongkong og Kina. Albumet debuterte også som nummer to på United World Chart. kun slått av The Beatles, noe som er unikt for en J-pop artist.
Bulgarian Beach

Bulgarian Beach (Balgarsko Kraybrezhie) er en kyst nord på Hurd Peninsula, øst på Livingston Island i Antarktis. Kysten strekker seg 2,3 km fra Hespérides Point i sørvest til Perunikabreen i nordøst, og danner sørøstkysten av Emona Anchorage.
Stranda består av fire hovedsakelig steinstrender skilt av en klippe som lokalt blir kalte Greenpeace Rock. Denne er seks meter høy og ligger 800 meter nordøst for Hespérides Point ved Spanish Point og et mindre navnløst nes som ligger 400 m nordøst for sistnevnte. Den siste stranden er en smal stripe under klippen som er en del av Perunikabreen. Bulgarian Beach ligger nedenfor en rekke på de fem åsene Hesperides Hill, Pesyakov Hill, Sinemorets Hill, Spanish Knoll og Belozem Hill. Om sommeren er området stort sett snøfritt og blir kryssete av fire bekker som drenerer nordvestsiden av Balkan snøfelt. Ved den første strandet, lokalt kalte Base Beach, ligger delvis Grand Lagoon som blir dannet av Rezovski Creek.
Området var kjent og trolig besøkt tidlig på 1800-tallet av engelske og amerikanske selfangarar som besøkte South Bay og særlig den nærliggende Johnsons Dock.
Partielle differensialligninger

Partielle differensialligninger er en type differensialligning som inneholder en ukjent funksjon (eller funksjoner) av flere uavhengige variabler og funksjonens partiellderiverte med hensyn på disse variablene. 
Partielle differensialligninger anvendes til å formulere og bidra til løsningen av problemer som inneholder flere variabler; spredning av lyd eller varme, elektrostatikk, elektrodynamikk, fluidmekanikk, elastisitet med flere. Et interessant poeng er at tilsynelatende veldig forskjellige fysiske fenomener kan baseres på den samme matematiske formuleringen og dermed være styrt av akkurat samme dynamikk.

Initial- og randverdiproblemer

Mange problemer i matematisk fysikk er formulert som initial- og randverdiproblemer.

Andre eksempler

Schrødingerligningen er en PDL i hjertet av ikke-relativistisk kvantemekanikk. I forbindelse med WKB-tilnærmingen gjenkjennes den som Hamilton-Jacobi-ligningen.
Med unntak av Dyms ligning og Ginzburg-Landau-ligningen er ligningene ovenfor lineære i den forstand at de kan skrives på formen Au = f for en gitt  lineær operator A og en gitt funksjon f. Andre viktige ikke-lineære ligninger er Navier-Stokes-ligningene som beskriver væskebevegelse og Einsteins feltligninger knyttet til generell relativitet.

Klassifisering

Noen lineære andreordens partielle differensialligninger kan klassifiseres som parabolske, hyperbolske, ultrahyperbolske eller elliptiske. Euler-Tricomi-ligningen faller innenfor ulike klassifiseringer, avhengig av hvilket område man studerer/løser ligningen i. Klassifiseringen hjelper på å bestemme passende initial- og randbetingelser, og glattheten av løsningene.

Separasjon av variabler

Metoden med separasjon av variabler gir spesielle løsninger av en lineær PDL på veldig enkle domener f.eks. rektangler som tilfredsstiller initial- eller randbetingelsene.

Superposisjonsprinsippet

Siden enhver superposisjon av løsninger av en lineær PDE igjen er en løsning, kan spesielle løsninger kombineres til å gi en mer generell løsning.

Fourierrekker

Hvis domenet er endelig eller periodisk, er det passende med en uendelig sum av løsninger slik som Fourierrekker. På uendelige domener må man generelt sett ty til Fourierintegral. Løsningen for en punktkilde for varmeligningen gitt ovenfor er et eksempel på bruk av et Fourierintegral.
Al Kufrah

Al Kufrah (arabisk: الكفرة), også stavet Cufra, er en kommune i Libya. Kommunen har 51 433 innbyggere, og dens hovedstad er Al Jawf. Al Kufrah har grenser mot Egypt, Sudan og Tsjad, foruten også fem andre libyske kommuner.
Navnet Kufra er i seg selv en avledning fra kafir, den nedsettende arabiske betegnelser på ikke-muslimer.
Det ligger et større oljeraffineri i Al Kufrah, i nærheten av Al Jawf.
Hedda Gabler (1924)

Handling

Hedda Gabler har nylig giftet seg med akademikeren Jürgen Tesman for å få sosial anerkjennelse. Med en vitenskapelig basert bok, som han har skrevet, håper han å få doktorgrad eller et professorat ved universitetet. Heddas ekteskap preges av kjærlighetsløshet og likegyldighet. Dette blir enda tydeligere når hun får vite at Eilert Lövborg er i byen.
Hedda og Eilert hadde en gang et intimt og lidenskapelig kjærlighetsforhold. Også Lövborg har skrevet en kulturvitenskapelig bok og kan dermed bli en konkurrent for Tesmans yrkesambisjoner. Lövborgs medarbeider, Thea, som nærer følelser for ham, reiser etter ham. Thea besøker Hedda og hennes mann og framkaller følelser av sjalusi hos Hedda. Hedda forsøker å trenge seg inn mellom Thea og Lövborg, og lokke ut av henne hemmeligheter om livet hans da han bodde på landsbygda.
Assessor Brack, som også er på besøk hos Tesman, forteller dem om Lövborgs litterære fremdrift, noe som foruroliger Tesman enda mer.
Hedda fjerner seg mer og mer fra sin mann og forsøker med sine midler å gjenopplive forholdet til Lövborg. Han har virkelig ikke kommet over det forliste forholdet og drikker seg hemningsløst full etter at de har hatt sett hverandre igjen på en fest. Denne adferden truer med å gjøre ham umulig sosialt sett. Dessuten mister han også sitt manuskript. Hedda tier til Lövborg om at hennes mann har funnet manuskriptet og gitt det til henne.
Hun bestyrker Lövborg i hans følelse av håpløshet og gir ham en revolver, et arvestykke etter faren, som var general. Deretter brenner hun manuskriptet i et slags angrep av sjalusi mot Thea, som hadde en andel i dette verket. Lövborg skyter seg i magen. Brack, som vet at revolveren stammer fra Hedda, forsøker nå å presse henne til å bli hans elskerinne. Reaksjonen til denne selvbestemte kvinnen er logisk: Hun skyter seg.
Callichromatini

Utseende

Ganske store, slanke og langbeinte, gjerne metallisk grønne trebukker. Antennene er vanligvis lengre enn kroppen. Bakbeina er særlig lange, leggene (tibiae) gjerne tydelig krumme.

Utbredelse

Gruppen er utbredt i alle verdensdeler bortsett fra Australia og Oseania.
Xaenapta

Utseende

Acanthocinini er stort sett middelsstore, brune eller gråbrune trebukker med lange antenner. Pronotum er uten tenner på sidene, men bakhjørnene kan være litt framstikkende.

Levevis

Larvene lever i død ved.

Utbredelse

Slekten er utbredt i Sørøst-Asia, fra Vest-Malaysia i vest til Timor i øst.
Wang Han (dikter)

Wang Han (tradisjonell kinesisk: 王翰, forenklet kinesisk: 王翰, pinyin: Wáng​​ Hàn, sannsynligvis fra Taiyuan i Kina) var en kinesisk dikter som virket i første del av 700-tallet i Tangdynastiet.
Ett av hans dikt er blitt medtatt i den kjente antologien Tre hundre Tang-dikt.
Cai Chusheng

Bakgrunn og virke

Cai kom fra en familie med slektsrøtter i Guangdong. Han måtte ut i arbeidslivet allerede som 12-åring. I 1927 ble han ansatt i et lite filmstudio i Shanghai. Senere ble han kjent med Zheng Zhengqiu og ble hans regiassistent fra 1929 til 1931 i filmselskapet Mingxing.
I 1931 gikk Cai over til det nystartede selskapet Lianhua og hadde året etter filmdebut med filmene Spring in the South og Pink Dream. Hans neste film, Dawn Over the Metropolis (1933), beskjeftiget seg med klassekonflikter, sosial urettferdighet og korrupsjon. Cai Chushengs sosialkritiske brodd ble stadig tydeligere. Med 1934-filmen Song of the Fishermen fikk Cai internasjonal berømmelse. 
Cai Chusheng fortsatte i samme stil også etter utbruddet av den annen japansk-kinesiske krig i 1937. Blant hans viktigste filmer i denne epoken var Xin nüxing (New Woman) (1934) – den siste med Ruan Lingyu før hennes selvmord, Lost Children (1936) og The Life of Mr. Wang (1937).
Cai flyktet så til Hongkong og der ble de patriotiske filmene Orphan Island Paradise (1939) og Bountless Future (1940) til. Etter at japanerne inntok byen i 1941 dro han til Chongqing og arbewidet for Nationalist Central Film Studio. I 1945 vendte han tilbake til Shanghai.
I 1947 spilte han og Zheng Junli inn Vårstormens vann flyter mot øst (Yi jiang chun shui xiang dong liu). Cai, som på denne tiden hadde tilnærmet seg kommunismen, reiste i 1948 atter til Hongkong – nå for å komme seg unna nasjonalistenes politi – og hadde i 1949 tilsyn med innspillingen av Wang Weiyis film Tears over the Pearl River.
Etter den kommunistiske maktovertakelse i 1949 utøvet Cai Chusheng hovedsakelig administrative oppgaver for regjeringen. Han var ansatt i det statlige filmbyrå og var tidvis dets visesjef. Cai var utsending til de første tre nasjonalkongresser og formann for Det allkinesiske forbund for filmmakere (All China Filmmakers' Association). I 1956 ble han medlem av det kinesiske kommunistiske parti.
Hans filmprodusjon i Folkerepublikken Kina omfatter bare filmen The Waves of the Southern Sea (1963) og offentliggjøring av noen essays om filmregi. Under kulturrevolusjonen ble han utsatt for forfølgelser, og han døde i 1968.
Eisenbahn-Revue International

Eisenbahn-Revue International (ofte forkortet ERI) er et sveitsisk fagtidsskrift for jernbane som har blitt publisert siden 1994. Tidsskriftet blir gitt ut av forlaget Minirex i Luzern og fokuserer hovedsakelig på jernbanetransport i Europa. Hvert år utkommer om lag 11 utgaver.
Forlaget Minirex har også gitt ut jernbanetidsskriftet Schweizer Eisenbahn-Revue siden 1978, Eisenbahn Österreich siden 1995, Railway Update siden 2006 og Schienenverkehr aktuell siden 2010. Innholdet i disse tidsskriftene er til tider ganske likt.
Tidsskriftet Eisenbahn Österreich har blitt publisert av et annet forlag siden 1959.
Eisenbahn-Revue International ble først utgitt i januar 1994, i begynnelsen med seks utgaver per år.
I 1995 og 1996 ble det publisert tilsammen 18 utgaver, og i 1997 ti utgaver.
Chlorota

Utseende

Middelsstore (gjerne 20-25 millimeter), brede og litt flate, blanke, oftest noe metallisk skinnende skarabider.

Levevis

Larvene lever i råtten ved.

Utbredelse

Slekten er utbredt i Mellom- og Sør-Amerika, fra Mexico i nord til Argentina i sør.
Andreas Vindheim

Brann

Vindheim, som er født i Bergen, startet karrieren i sin lokale klubb, SK Brann. I 2012 og 2013 spilte Vindheim cup-kamper for klubben, mens første kamp i Tippeligaen kom 4. mai 2014, da SK Brann spilte uavgjort 1–1 mot IK Start. Vindheim spilte sammenlagt 22 kamper og scoret to mål for klubben i Tippeligaen i nedrykkssesongen 2014.

Malmö FF

Det ble 10. mars 2015 kjent at Vindheim var klar for Malmö FF i en overgang verd mellom 3,5 og 4 millioner kroner. Dagen etter ble spilleren presentert av sin nye klubb. Han har signert en kontrakt for fire år med Malmö FF, og er med dette tredje norske spilleren som har signert for klubben i sesongforberedelsene til 2015-sesongen.

Landslagskarriere

Vindheim har spilt landslagskamper for Norges U18- og U19-lag. Han har spilt fem kamper for U21-landslaget.
Merkur (tidsskrift)

Merkur (undertittel: Deutsche Zeitschrift für europäisches Denken, «tysk tidsskrift for europeisk tenkning») er et månedlig tidsskrift som utkommer hos forlaget Verlag Klett-Cotta i Stuttgart. Det første nummeret utkom i 1947. Tidsskriftet har et opplag på omkring 4 800. Det har artikler om emner som politikk, estetikk, historie, filosofi, økonomi, samfunnsfag, kunst og litteratur. Artiklene har et høyt, ofte akademisk nivå.
Danske len

Antallet av Danske len har varieret opp igjennom tidene; Antallet av hovedlen har det meste av tiden ligget på omkring 50, men etter reformasjonen ble det opprettet mange smålen så antallet kom opp i omkring 200.
Lenene var oppdelt i regnskabslen, afgiftslen og tjenestelen. I et regnskabslen eller fadeburslen fikk lensmannen et årlig vederlag for å ivareta lenet, mens resten av lenets inntekter gikk til Kronen. I et avgiftslen skulle lensmannen svare en vis sum i penger og naturalia og kunne beholde resten av lenets innkomster. Et tjenestelen var fritatt for avgift og ble gitt som belønning. Kronen kunne låne av rike stormenn ved at sette et len i pant, et pantelen, hvoretter lensmannen fikk lenets inntekter inntil Kronen kunne innløse pantet eller pantetiden var utløpt.
Ved eneveldets innførelse i 1660 og omdannelsen til amter i 1662 var det 49 len.
Sandbane

En sandbane er et idrettsanlegg som er spesielt laget for utøvelse av mer enn en type sandidrett.
En sandbane brukes som oftest til sandvolleyball, sandhåndball eller sandfotball, men også til idrettene beachminton (sandbadminton) eller tambeach.